37. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 758 της 2/12 Δεκ. 1972 (ΦΕΚ Α΄ 221) Περί μεταφοράς θέσεων εκ του Υπουργείου Εθνικής Οικονομίας εις την Εθνικήν Στατιστικήν Υπηρεσίαν της Ελλάδος. Έχοντες υπ’ όψιν: α)Τας διατάξεις του άρθρ. 42 του Ν.Δ. 957/1971 «περί Υπουργικού Συμβουλίου και Υπουργείων» ως αύται αντικατεστάθησαν, ετροποποιήθησαν και συνεπληρώθησαν υπό του άρθρ. 17 του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/1971, «περί Υπουργικού Συμβουλίου και Υπουργείων». β)Την υπ’ αριθ. 904/1972 σύμφωνον γνωμοδότησιν του ΑΣΔΥ , και γ)Την υπ’ αριθ. 671/1972 γνωμοδότησιν του Συμβουλίου της Επικρατείας, προτάσει των Ημετέρων Πρωθυπουργού και Υπουργού Εθνικής Οικονομίας, απεφασίσαμεν και διατάσσομεν: Άρθρον μόνον.-Εκ των μεταφερθεισών εις το Υπουργείον Εθνικής Οικονομίας δια του Β.Δ. 348/1972 «περί μεταφοράς θέσεων εκ του καταργηθέντος Υπουργείου Συντονισμού εις το Υπουργείον Εθνικής Οικονομίας» θέσεων, μεταφέρονται εις την Εθνικήν Στατιστικήν Υπηρεσίαν της Ελλάδος αι κάτωθι θέσεις: Α΄ Κατηγορία Κλάδος Α1 Ειδικών Οικονομολόγων: Μία θέσις επί βαθμοίς 3ω-2ω. 5 θέσεις επί βαθμοίς 5ω-4ω. 6 θέσεις επί βαθμοίς 7ω-6ω. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. 